Ջեք Նիքոլսոն

Ջոն Ջոզեֆ Նիքոլսոն (, ), ամերիկացի նշանավոր դերասան, Օսկարի եռակի դափնեկիր, 7 անգամ ստացել է Ոսկե Գլոբուս։

Իր ստացած մրցանակների քանակով նրան կարելի է համարել ամերիկյան բոլոր ժամանակների լավագույն դերասաններից մեկը։

 Կենսագրություն 
Ծնվել է 1937 թվականի ապրիլի 22-ին Ջերսիում։ Ծնողները մասնագիտությամբ պարող էին։ Մայրը՝ Ջուն Ֆրենսիս Նիքոլսոնը, որդու ծնվելուց 6 ամիս առաջ ամուսնացել է իտալացի ծագումով ամերիկացի պարող Դոնալդո Ֆուրչիլլոյի հետ։

 Մանկություն 
Նրան դաստիարակել և մեծացրել են պապը՝ Ջոն Նիքոլսոնը՝ մասնագիտությամբ նկարիչ դիզայներ, և տատը՝ Էթել Մեյ Ռոադսը, ով վարսահարդար և կոսմետելոգ էր։ Նրանք ներկայացրել են իրենց որպես Ջեքի ծնողներ, իսկ մայրը՝ որպես քույր։ Միայն 1974 թվականին՝ պապի և տատի մահվանից հետո է նա իմացել, որ նրանք իր պապ ու տատն են, և որ իսկական մայրը իրեն քույր ներկայացրած անձնավորությունն էhttp://www.jacknicholson.org/Time.html ։ Իսկ նրա իսկական հոր մասին, ըստ իր՝ Ջեք Նիքոլսոնի կարծիքի, իր մայրը և նրա ամուսինը իմացել են, սակայն ոչ ոքի չեն պատմել այդ մասին, նույնիսկ իրենhttp://www.jacknicholson.org/1984RollingStone.html ։

 Դպրոց 
Ջեքը դաստիարակվել է որպես կաթոլիկ կրոնի հետևորդhttp://www.adherents.com/people/pn/Jack_Nicholson.html  The religion of Jack Nicholson։ Նիքը, ինչպես նրան անվանում էին դպրոցական ընկերները, շատ հումորով ու դերասանական վարպետությամբ օժտված երեխա էր։ Նա հաճախում էր Մանասկուանի դպրոցը, որտեղ նա 1954 թվականին ընտրվել է «դասարանի ծաղրածու», իսկ դպրոցի թատրոնի և դրամատուրգիայի մրցանակը ներկայումս կրում է նրա անունը։

2004 թվականին Նիքոլսոնը այցելել է իր հարազատ դպրոց (ավարտելուց 50 տարի անց)՝ հանդիպելով դպրոցի շրջանավարտների ու իր համադասարանցիների հետ։

 Անձնական կյանք 
Դերասանը մեկ անգամ է ամուսնացել, բայց ունի 5 երեխա 4 կանանցից։

 Ջենիֆեր Նիքոլսոն (ծնվ. 1963 թ)՝ նախկին կնոջից՝ Սանդրա Նայթից։ Նրանք ամուսնացել են 1962 թվականի հունիսի 17-ին և ապրել են միասին մինչև 1968 թվականի օգոստոսի 8-ը։
 Կալեբ Հոդդարդ (ծնվ. 1970)՝ դերասանուհի Սյուզան Անսպաչից, ով իր խաղընկերն էր «Հինգ թեթև պիես» ֆիլմում
 Հանի Հոլլման (ծնվ. 1981)՝ դանիացի մոդել Վիննի Հոլլմանից
 Լորեյն Նիքոլսոն (ծնվ. 1990) և Ռեյմոնդ Նիքոլսոն (ծնվ. 1992)՝ Ռեբեկա Բրուսսարդից

Ջեք Նիքոլսոնը շատ սիրավեպեր է ունեցել նաև այլ կանանց հետ։ Դրանցից ամենաերկարը՝ 17 տարի դերասանուհի Անժելիկա Հյուսթոնի հետ։

Նրա ամենամոտիկ ընկերը ռեժիսոր Ռոման Պոլանսկին է։ Բևեռլի Հիլզում գտնվող իր տան հարևանությամբ են բնակվել դերասաններ Մառլոն Բրանդոն և Ուորեն Բիթին, և հենց նրանց անունով այդ փողոցը անվանել են «Վատ տղաների փողոց»։

Ջեք Նիքոլսոնը բասկետբոլի և բեյսբոլի մեծ սիրահար է, իսկ նախընտրած թիմերն են «Լոս Անջելես Լեյքերսը» և «Նյու Յորք Յանկիսը»։ Նույնիսկ նկարահանող ընկերություները ստիպված են լինում համաձայնեցնել նկարահանման գրաֆիկը Լոս Անջելես Լեյքերսի խաղացանկինhttp://www.rottentomatoes.com/news/comments/?entryid=222453։

Նա ԱՄՆ-ի դեմոկրատական կուսակցության ակտիվ հետևորդներից է և մեծ գումարներ է ներդնում նախընտրական քարոզչության ժամանակhttp://www.jacknicholson.org/art43.html ։

 Ֆիլմագրություն 
Ջեք Նիքոլսոնը խաղացել է համաշխարհային կինոյի շատ նշանավոր ռեժիսորների (Սթենլի Կուբրիկ, Ռոման Պոլանսկի, Միլոշ Ֆորման, Մարտին Սկորսեզե, Ֆրենսիս Ֆորդ Կոպպոլա, Միքելանջելո Անտոնիոնի) կուլտային ֆիլմերում և ընկերակցել բազմաթիվ ճանաչված դերասանների ու դերասանուհիների։

Կինոյում սկսել է նկարահանվել սկսած 1950 ական թթ. և նկարահանվում է մինչև մեր օրերը։ Նրա խաղացանկը հասնում է մոտ 70 ֆիլմի, իսկ խաղացած դերերը տարբեր ժանրերի են, դրամա, սարսափ, ֆանտաստիկա, արկածային, դետեկտիվ, կատակերգական և այլն։

4 ֆիլմերի ռեժիսոր է, 6 ֆիլմի սցենարի հեղինակ, 8 ֆիլմում հանդես է եկել որպես պրոդյուսեր։

Առավել նշանավոր ֆիլմերն են.
աջից|մինի|200px|Ջեք Նիքոլսոնը և Դենիս Հոփերը «Օսկարի» 62-րդ մրցանակաբաշխության ժամանակ
 տարի  ֆիլմ  ռեժիսոր  խաղընկերներ  1963  «Ագռավը»  Ռոջեր Կորման   1969  «Թեթև հեծյալը»  Դենիս Հոփեր  Դենիս ՀոփերՊիտեր Ֆոնդա 1970  «Հինգ թեթև պիես»  Բոբ Ռեֆելսոն   1973  «Վերջին հագուստը»  Հել Էշբի   1974  «Չինական թաղամաս»  Ռոման Պոլանսկի  Ֆեյ ԴանաուեյՋոն ՀյուսթոնՌոման Պոլանսկի 1975  «Թռիչք կկվի բնի վրայով (ֆիլմ)»  Միլոշ Ֆորման  Լուիզա ՖլետչերԴենի Դե ՎիտոՄայքլ ԲերրիմանՔրիստոֆեր ԼլոյդՄիմի Սարկիսյան  1976  «Մասնագիտությունը լրագրող»  Միքելանջելո Անտոնիոնի  Մարիա ՇնայդերՍթիվեն Բերկոֆֆ 1976  «Վերջին մագնատը»  Էլիա Կազան  Ռոբերտ Դե ՆիրոԺաննա ՄորոՌոբերտ ՄիտչեմԱնժելիկա Հյուսթոն 1976  «Միսսուրիի ոլորանները»  Արթուր Փեն  Մառլոն Բրանդո 1978  «Դեպի հարավ»  Ջեք Նիքոլսոն  Դենի Դե ՎիտոՔրիստոֆեր Լլոյդ 1980  «Փայլատակում»  Սթենլի Կուբրիկ  Շելլի ԴյուվալԴենի Լլոյդ 1981  «Կարմիրները»  Ուորեն Բիթի  Ուորեն ԲիթիԴայան ՔիթոնՋին Հեքմեն 1981  «Փոստատարը միշտ զանգում է երկու անգամ»  Բոբ Ռեֆելսոն  Ջեսիկա ԼենգՔրիստիան ՍլեյթերԱնժելիկա Հյուսթոն 1983  «Քնքշության խոսքեր»  Ջեյմս Բրուքս  Շիռլի ՄակլեյնԴեբրա ՈւինգերԴենի Դե Վիտո 1985  «Պրիցցի ընտանիքի պատիվը»  Ջոն Հյուսթոն  Քեթլին ԹըրներԱնժելիկա Հյուսթոն 1985  «Խանդ»  Մայք Նիկոլս  Մերիլ Սթրիփ 1987  «Իստվիկյան վհուկներ» Ջորջ Միլլեր  Սյուզան ՍարանդոնՇերՄիշել Պֆայֆեր 1989  «Բեթմեն»  Թիմ Բարթոն  Մայքլ ՔիթոնՔիմ Բեսինջեր 1990  «Երկու Ջեյք»  Ջեք Նիքոլսոն  Հարվի ՔեյթլԷլի Ուոլլակ 1992  «Մի քանի լավ տղաներ»  Ռոբ Ռեյներ  Թոմ ՔրուզՔեվին ԲեյքոնԴեմի ՄուրԿուբա Գուդինգ կրտսերԿիֆեր Սազերլենդ 1994  «Գայլ»  Մայք Նիկոլս  Միշել ՊֆայֆերՔրիստոֆ Պլամմեր 1995  «Պահակայինը խաչմերուկում»  Շոն Փեն  Դևիդ ՄորսԱնժելիկա ՀյուսթոնՌոբին Ռայթ 1996  «Մարսը գրոհում է»  Թիմ Բարթոն  Փիրս ԲրոսնանԴենի Դե ՎիտոՌոդ ՍթայգերՄարտին ՇորթՄայքլ Ջեյ ՖոքսՍառա Ջեսիկա ՓարկերԳլեն ՔլուոզԱնեթ ԲենինգՆատալի ՓորտմանՋեք Բլեք 1996  «Արյուն և գինի»  Բոբ Ռեֆելսոն  Մայքլ ՔեյնՋենիֆեր ԼոպեզՍթիվեն Դորֆֆ 1997  «Ավելի լավ չի լինում»  Ջեյմս Բրուքս  Հելեն ՀանտԿուբա Գուդինգ կրտսեր 2001  «Խոստում»  Շոն Փեն  Բենիսիո Դել ՏորոՄիքի ՌուրկՀելեն ՄիրենՌոբին ՌայթՎանեսա ՌեդգրեյվՍեմ Շեփարդ 2002  «Շմիդտի մասին»  Ալեքսանդր Փեյն  Քեթի Բեյթս 2003  «Սեր կանոններով և առանց»  Նենսի Մայերս  Կիանու ՌիվզԴայան ՔիթոնՖրենսիս ՄակԴորմանդ 2003  «Կատաղության կառավարում»  Պիտեր Սիգալ  Ադամ ՍենդլերՎուդի ՀարելսոնՀիզեր Գրեմ 2006  «Ուրացողները»  Մարտին Սկորսեզե  Լեոնարդո ԴիԿապրիոՄեթ ԴեյմոնՄարկ ՈւոլբերգԱլեք ԲոլդուինՄարտին Շին 2007  «Քանի դեռ չես նվագել թմբուկը»  Ռոբ Ռեյներ  Մորգան Ֆրիման 2010  «Ինչպես իմանալ»  Ջեյմս Բրուքս  Օուեն ՈւիլսոնՌիզ Ուիզերսփուն

 Մրցանակներ և փաստեր 
Կինոյի պատմության ամենաշատ մրցանակներ ստացած դերասաններից մեկն է։ Ընդհանուր թվով մոտ 65 տարբեր կինոմրցանակ է ստացել, ներկայացված է եղել ևս 50 մրցանակի։

Դերասաններից ամենաշատ Օսկարի ներկայացվածն է՝ 12 անգամ, Օսկարի պատմության մեջ միայն դերասաններ Ջեք Նիքոլսոնին ու Մայքլ Քեյնին է հաջողվել 5 տասնյամյակի ընթացքում ներկայացվել Օսկարի։

Նաև ամենաշատ Ոսկե Գլոբուս ստացած դերասանն է՝ 7 անգամ, նրանից շատ այս մրցանակը ստացել է միայն դերասանուհի Մերիլ Սթրիփը՝ 8 անգամ։

Ստացել է 3 Օսկար՝ «Թռիչք կկվի բնի վրայով» և «Ավելի լավ չի լինում» ֆիլմերի համար՝ Օսկար լավագույն դերասանի համար անվանակարգում և «Քնքշության խոսքեր» ֆիլմի համար որպես երկրորդ պլանի լավագույն դերասան։

Հետաքրքիր մի փաստ. բոլոր այն ֆիլմերում, որոնց համար Ջեք Նիքոլսոնը Օսկար է ստացել, այդ ֆիլմի գլխավոր դերասանուհին նույնպես մրցանակ է ստացել։

 Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցանկում ընդգրկվել է նրա 2 հերոս որպես բացասական կերպար.
 Ջեք Տորենս, «Փայլատակում», 25-րդ տեղ
 Ջոկեր, «Բեթմեն (ֆիլմ, 1989)», 45-րդ տեղ
 Ամերիկյան բոլոր ժամանակների 100 լավագույն ֆիլմերի ցանկում առկա է նրա մասնակցությամբ 2 ֆիլմ.
 «Չինական թաղամաս» - 21- րդ տեղ
 «Թռիչք կկվի բնի վրայով» - 33-րդ տեղ
 Ամերիկյան բոլոր ժամանակների 10 լավագույն ֆիլմեր ըստ 10 ժանրերի ցանկում առկա է նրա մասնակցությամբ 2 ֆիլմ.
 «Մի քանի լավ տղաներ», լավագույն դատական դրամաներ, 5-րդ տեղ
 «Չինական թաղամաս», լավագույն դետեկտիվ ֆիլմեր, 2-րդ տեղ։

 Ծանոթագրություններ 

 Արտաքին հղումներ 
 Ջեք Նիքոլսոնի պաշտոնական կայք 
 IMDb-ում Ջեք Նիքոլսոնի էջ 
 КиноПоиск կայքում 
 Ջեք Նիքոլսոնը www.peoples.ru կայքում ռուս.
 Վ. Ա. Ֆեդորով, Ջեք Նիքոլսոնի մոգությունը // Видео-Асс экспресс. 1993. N 22. С.10-15. ռուս.
 Ջեք Նիքոլսոնի կենսագրություն, ֆոտոներ և ֆիլմեր mirovoekino.ru կայքում

Կատեգորիա:1937 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:BAFTA մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի աթեիստներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Ապրիլի 22 ծնունդներ
Կատեգորիա:Երկրորդ պլանի լավագույն դերասան Օսկարի մրցանակակիրներ
Կատեգորիա:Լավագույն դերասան Օսկարի մրցանակակիրներ
Կատեգորիա:Լոս Անջելես Լեյքերս
Կատեգորիա:Հոլիվուդյան դերասաններ